Document ID: /roh_data/filtered/fineweb-2-filterrobots_roh.jsonl.gz/10725

I haja puspè da ina tragedia en la mar, ha ditg il president talian Sergio Mattarella, senza numnar in dumber exact.
La Somalia ha fatg a savair ch'i era radund 500 migrants sin pliras bartgas. Il servetsch arab da l'emettur da televisiun britannic BBC rapporta da 4 bartgas. Blers dals fugitivs sajan morts. Tenor medias localas hajan sulet 23 survivì la disgrazia.
Il minister da l'exteriur talian ha ditg che las bartgas sajan partidas en l'Egipta. Nua exact che la catastrofa è capitada n'è anc betg enconuschent.
RR novitads 14:00/17:00